Kedves Jenő!

Örömmel tudatom veled, hogy jól vagyok. Mostan New Yorkban élek, itt alkalmi munkákat vállalok, ebből élek. Az egészségem jól szolgál, remélem veled is minden rendben odahaza.   
Köszönöm, hogy tájékoztattál a színház pályázatáról, így most én is tudok nevezni. Erre a felhívásra írtam meg az Ősvigasztalás című színjátékomat. A kéziratot levélben küldöm neked, hogy el tudd olvasni. Kérlek írd meg válaszul, hogy mit gondolsz róla, hogy tetszék-e. A kézirat bejuttatásával nem kell vesződni, Erzsébet, a menyasszonyom közvetítésével jut majd el a színházhoz. Nem merem beadni a saját nevemen, félek a kritikától. Így a Siculus álnevet használom. Erzsébet ötlete volt, először be se akartam adni, így győzött meg. Jobb, mint a semmi. Nagy reményeket fűzök ehhez a színjátékhoz. Nagy érdeklődéssel várom az eredményt. Kérlek az eredménnyel együtt küld el nekem a véleményed, hogy először az eredményt ismerjem és csak utána a véleményed. Hátha majd az nyújt nekem némi vigaszt. Üzenem szüleimnek és testvéremnek, hogy jól vagyok, ha jó eredményt érek el akkor talán rögtön hazautazom.

Add át Erzsébetnek kérlek, hogy csókolom és viszek neki “kólát” amiről már annyit meséltem. Kérlek írd meg, hogy te hogy vagy! Remélem hamarosan újra látjuk egymást!

Ölel barátod, Áron

Kedves Áron!

Örülök, hogy egészséged jól szolgál. Nagyon várom, hogy újra láthassalak! Én is jól vagyok, sok a dolgom az újságnál, nincs sok szabadidőm. Klára is jól van, ha időnk engedi sétálni járunk a Margitszigetre.  
Beszéltem Erzsébettel, már tudom az eredményt, de ahogy kérted először a véleményem írom le: Nagyon tetszett a színjátékod! Tényleg nagyon tetszett! Örülök, hogy beküldted a pályázatra. Már a negyedikes önképzőkörünkben megmondtam, (tudod mikor azt a Petőfi karcolatot olvastad fel) hogy neked írónak kell lenned. Emlékszel? Szemlér Ferenc tanárúr is hogy nevetett! Szerettem, hogy a történeted feltárja az emberek előtt az újrakezdés lehetőségét. Tetszik az üzenete: az akarás és az összetartozás, ami előre viheti a nemzetet. A történeted nem időhöz és helyhez kötött. Mindenki tud vele azonosulni, bárhol és bármikor. Valami kortalan üzenetet alkottál. Csorja Ádám egy igazi tragikus hős, akivel az egyszerű ember is azonosulni tud és tanulhat a hibáiból.   
Viszont sajnálattal kell közölnöm veled, hogy nem ért el helyezést a színjátékod a pályázaton. Pálffyné Gulácsy Irén Napáldozás című drámája nyerte a versenyt. A te színjátékod dicséretben részesült. Sajnos ez se volt elég ahhoz, hogy a színház bemutatásra szánt drámák közé sorolja. Őszintén sajnálom, szerintem remek írást készítettél el. Nem szabad abbahagynod az írást. Esetleg próbálj meg regényt írni, hátha az átütőbb lesz.   
Őszintén sajnálom, hogy így történt. Remélem ennek ellenére is hamarosan találkozunk! Kérlek, írj egy válaszlevelet, ha megkaptad ezt.

Őszintén ölel barátod, Jenő